ועדת הכספים, כנסת 18, פרוטוקול מספר 1211, 2012-11-14 11:35

משה גפני: הסעיף השני על סדר היום: אישור העמדת הלוואה לחברת התעשייה הצבאית לישראל בע"מ בהתאם לסעיף 10 לחוק החברות הממשלתיות.

שכיב מוראד שנאן: חבר הכנסת גפני, אפשר לבקש גם משר האוצר שיעביר בכתב לגבי - - - בית ג'ן ומזרעה?

משה גפני: אפשר, אפשר.

משה גפני: לא תקבל תשובה.

משה גפני: אני יכול לבקש מהם אבל אתה לא תקבל תשובה.

משה גפני: ליאת, מבקש חבר הכנסת שכיב שנאן תשובה לגבי שלושת היישובים בהם דן בג"צ.

שכיב מוראד שנאן: שעליהם יש חלטת בג"צ.

ליאת גרבר: אבל יש החלטה של בג"צ, אז - - -

משה גפני: מה זה החלטה של בג"צ?

משה גפני: צריך לקבל החלטות.

ליאת גרבר: אמרנו שאנחנו רוצים להסדיר את הנושא.

שכיב מוראד שנאן: בשנה הבאה?

ליאת גרבר: אנחנו מקווים להביא את זה.

ליאת גרבר: כן, בוודאי.

ליאת גרבר: הגורמים המקצועיים סיימו כבר - - -

משה גפני: אישור העמדת הלוואה לחברת התעשייה הצבאית לישראל בע"מ בהתאם לסעיף 10 לחוק החברות הממשלתיות.

משה גפני: מי מציג את הבקשה?

אורי אריאל: אני מבקש הצעה לסדר.

משה גפני: בבקשה.

אורי אריאל: בדיון שהיה בערב סוכות לפני שנה ורבע, התחייב יושב-ראש ועדת הכספים דאז – והוא גם היום – לא להביא יותר בקשות בשום צורה - - -

משה גפני: פיני, זה מפריע.

משה גפני: אם אתם רוצים לדבר – תדברו בחוץ.

אורי אריאל: הבטיח היושב-ראש לוועדה – זה בפרוטוקול – שהוא לא יביא יותר בקשות מהסוג הזה בשום פנים ואופן.

אורי אריאל: נכון שמאז הוא בר כמה פעמים הביא אז כאילו הותר נדרו כי הוא כבר עבר על זה כמה פעמים, אז עכשיו מה השאלה?

משה גפני: לא.

משה גפני: זה מה שחז"ל אומרים: עבר ושנה – נעשית לו כהיתר.

אורי אריאל: "והיה עקב".

אורי אריאל: אני חושב שזה פשט לא בסדר ואני רוצה לבקש ממך, גם בצורה פורמלית וגם חברית אחרת אין ערך לכול, הרי על סמך זה נעשה מה שנעה, הגענו להבנות.

אורי אריאל: להתעלם מזה – זה לא נהוג פה.

אורי אריאל: פה יש, איך הוא אמר, לחיצת יד.

אורי אריאל: לא צריך הסכמים.

אורי אריאל: פה אומרים משהו – אז זהו זה.

אורי אריאל: אני רוצה לבקש ממך לדחות את זה ולעשות את הברור לא פה, לא בטוח שזה הכי טוב פה.

אורי אריאל: אני לא יודע, אם נמצא פתרון אחר – טוב; ואם לא – לא.

אורי אריאל: זאת הצעה לסדר, זה לא על הדיון.

אורי אריאל: אם יהיה דיון, אני אגיד את דעתי.

אורי אריאל: אבל זאת הצעתי ובקשתי.

משה גפני: טוב, אני תייחס לעניין הזה אבל קודם כל, אני לא מוריד מהצבעה.

משה גפני: יכול להיות שלא נצביע, יכול להיות שלא נאשר, יכול להיות הכול – אבל יש בקשה שאני רוצה שהיא תוצג ותיכף נראה מה אנחנו מחליטים.

משה גפני: תודה רבה.

משה גפני: כן, ודים, בבקשה.

ודים גודון: משרד האוצר מבקש להעביר הלוואת בעלים לחברת תע"ש בסך של 135 מיליון שקל.

ודים גודון: אני אסביר על התהליך שאנחנו נמצאים בו עכשיו.

משה גפני: לפני שאתה מסביר על התהליך, תסביר מה זה הכסף.

ודים גודון: יש פה למעשה שתי בקשות: יש בקשת הלוואה ויש פנייה תקציבית שמסדירה את ההלוואה הזאת.

ודים גודון: מקור הכספים, הבקשה התקציבית היא למעשה נועדה לתקצב 135 מיליון שקל - - -

משה גפני: שנייה, ודים, מספיק יש עלי ביקורת מחבר הכנסת אורי אריאל, ביקורת די צודקת.

משה גפני: אני רוצה לדעת למה מיועדים 135 מיליון שקלים.

ודים גודון: את זה אני רוצה להסביר.

ודים גודון: ברשותך, אני קודם אסביר את מקור הכסף ואחרי זה אני אסביר את השימושים שלו.

ודים גודון: בהמשך להחלטת ממשלה מינואר 2012, משרד הביטחון אמור לקבל 700 מיליון שקל במידה ויוסדרו ויסוכמו כל הנושאים שקשורים להפרטת תע"ש.

ודים גודון: בגלל שהנושא הזה מתעכב ורוב העיכוב נובע מהחלטות של משרד הביטחון – הכסף שמגיע עכשיו, 135 מיליון שקל, הוא למעשה כסף ששוריין לטובת משרד הביטחון.

עתניאל שנלר: זה על חשבון משרד הביטחון.

ודים גודון: זה לא כסף שיוצא מתקציב משרד הביטחון.

ודים גודון: זה כסף שמשרד הביטחון היה אמור - - -

עתניאל שנלר: זה חלק ממה שהוא אמור לקבל בסוף תהליך ההפרטה.

ודים גודון: במידה והפרטת תע"ש הייתה מתבצעת, בדיוק.

ודים גודון: אז זה מקור - - -

אורי אריאל: ואם לא תהיה הפרטה?

אבישי ברוורמן: רגע, תנו לו להסביר.

אורי אריאל: אבל אני שואל שאלת הבהרה.

אורי אריאל: אם לא תהיה הפרטה?

ודים גודון: אנחנו מאוד מקווים שתהיה הפרטה.

אורי אריאל: ואם לא תהיה הפרטה?

אורי אריאל: ודים, בבקשה תענה לשאלה.

אורי אריאל: גם אני מקווה שתהיה.

ציון פיניאן: אז זה יהיה מענק, כמוח שאחרים קיבלו מענק.

אורי אריאל: לא.

אורי אריאל: תן לו לענות.

אורי אריאל: זה משרד האוצר - - -

ודים גודון: מה זאת אומרת "אם לא תהיה הפרטה"?

אורי אריאל: זאת אומר, כמו שרוצים כבר הרבה זמן שתהיה הפרטה והיא לא מתבצעת מסיבות שונות, אני שואל: אם לא תהיה הפרטה, על חשבון מה זה בא?

ודים גודון: משרד הביטחון לא יקבל את הכסף הזה.

ודים גודון: הוא אמור לקבל 700 מיליון שקל – הוא לא יקבל אם לא תהיה הפרטה.

ודים גודון: עכשיו, 135 מיליון שקל באים על חשבון משרד הביטחון.

אורי אריאל: אבל אתה מוציא את זה היום, אתה לא מחכה.

אורי אריאל: אני שואל, ודים, השאלה היא - - -

פניה קירשנבאום: 700 מיליון כבר לא יהיה.

פניה קירשנבאום: זה כבר יהיה 700 פחות 135 שהוא כבר קיבל עכשיו ואז אנחנו נעמוד עוד פעם אחת ועוד פעם נקבל הבהרה.

אורי אריאל: כסף קטן.

אורי אריאל: אתה יכול לענות לי?

ודים גודון: אם לא תהיה הפרטה, הכסף הזה - - -

אורי אריאל: זה בא מהאוצר, תגיד לי - - -

אבישי ברוורמן: תנו לו לסיים משפט.

ודים גודון: אם לא תהיה הפרטה אז זה הלוואת בעלים כמו כל הלוואת בעלים.

משה גפני: עכשיו תמשיך לדבר ברצף – אני לא אאפשר להפריע לך.

משה גפני: אני רוצה לשמוע את ההסברים.

ודים גודון: קודם אני אסביר ממש בקצרה את התהליך האחרון.

ודים גודון: היינו בוועדה והסברנו את התהליך הזה לפני כמה חודשים.

ודים גודון: למעשה, אנחנו מתקדמים בארבעה רבדים.

ודים גודון: הרובד הראשון הוא רובד של העובדים.

ודים גודון: בשנה וחצי האחרונות היינו במשא ומתן מאוד אינטנסיבי עם העובדים והגענו להסכמות והגענו לטיוטות סופיות, כלומר אפשר לחתום.

ודים גודון: יש לנו ארבעה הסכמים שאפשר לחתום עליהם בראשי תיבות – יושבת פה נציגות העובדים – אפשר לחתום בראשי תיבות על ארבעה הסכמים.

ודים גודון: ההסכמים מוכנים.

ודים גודון: את הרובד הראשון סיימנו.

ודים גודון: הרובד השני הוא רובד של הקרקעות, אנחנו יושבים עם מנהל מקרקעי ישראל על כל ההסדרה העתידית של הקרקעות.

ודים גודון: קרקעות יצרניות צריך להעביר לרוכש הפוטנציאלי והקרקעות הלא יצרניות יישארו בידי המדינה.

ודים גודון: אנחנו יושבים עם המנהל.

ודים גודון: גם הנושא הזה מתקדם.

ודים גודון: הרובד השלישי הוא הרובד של משרד הביטחון שמורכב ממספר דברים.

ודים גודון: הנושא הראשון שהוסדר זה נושא של תחמושת כבדה.

ודים גודון: יש טיוטת סיכום סופית, שצריך רק לחתום עליה, של כמה תחמושת כבדה יקנה משרד הביטחון מתע"ש המופרטת בחמש השנים הראשון אחרי ההפרטה.

ודים גודון: זה מוסכם וסוכם.

שי חרמש: שאלת כיוון: ולפני ההפרטה?

משה גפני: שי, שי - - -

אבישי ברוורמן: אתם מפריעים.

שי חרמש: אתה יודע למה אני שואל?

שי חרמש: זה לא סתם - - -

משה גפני: בסדר, אבל אנחנו לא נבין כלום.

משה גפני: אני מרגיש מזופת עם כל העניין הזה – שלא תהיה אי הבנה.

שי חרמש: אל תרגיש לא נוח, אתה לא לבד.

משה גפני: בסדר, אז מה.

משה גפני: אני צריך לקבל ביקורת כזאת מאורי אריאל?

משה גפני: הרי אפשר לחתום כבר, הרי כבר חתום בזיכרון דברים.

שי חרמש: נדבר על זה תיכף.

ודים גודון: הנושא השני זה צו אינטרסים חיוניים.

ודים גודון: צו אינטרסים חיוניים, חוץ מנושא של גבעון – עוד מעט אני אדבר על זה – שאר הנושאים כמעט הוסדרו פרט למחלוקות שבשוליים שאפשר להסדיר אותן תוך מספר ימים במידה וכל שאר הדברים המהותיים יסודרו.

ודים גודון: הנושא השלישי הוא מה שנקרא מימון ביניים.

ודים גודון: זה מתייחס לשאלה של חבר הכנסת שי חרמש.

ודים גודון: לגבי מימון הביניים אנחנו ישבנו עם משרד הביטחון, יש לנו טיוטת סיכום שמסדירה את כל הנושא של מימון הביניים: כמה משרד הביטחון יקנה עד ההפרטה מתע"ש; כמה משרד האוצר יזרים כסף; כמה משרד הביטחון יזרים כסף.

ודים גודון: יש לנו טיוטת הסכם כמעט מוכנה עם משרד הביטחון.

ודים גודון: הנושא האחרון והוא הנושא הקריטי ואפשר להגיד שהנושא הזה התפוצץ, הוא כל הנושא שקשור לגבעון.

ודים גודון: משרד הביטחון שינה את דעתו בנושא של גבעון.

ודים גודון: אנחנו מנסים עכשיו בכל הכלים לראות איך אפשר לפתור את הנושא הזה.

ודים גודון: אולי עדיף שהחברה תתייחס לנושא הזה.

ודים גודון: אנחנו מנסים לכנס את ועדת שרים לאמ"מ, ועדת השרים הזאת אמורה לאשר או לא לאשר את המתווה של ההפרטה לפני החלטת ההפרטה, שלמעשה גם מוכנה.

משה גפני: ועדת שרים?

ודים גודון: ועדת שרים, כן.

משה גפני: מתי היא מתכנסת?

ודים גודון: יש לנו טיוטת החלטה לוועדת שרים להפרטה.

ודים גודון: הטיוטה מוכנה.

ודים גודון: הוועדה הזאת אמורה להתכנס אחרי שוועדת שרים לאמ"מ תאשר את המתווה.

ודים גודון: אנחנו מנסים לכנס את ועדת שרים לאמ"מ – בינתיים ללא הצלחה.

משה גפני: למה?

ודים גודון: כי מי שצריך לכנס אותה זה שר הביטחון ובינתיים היא לא מתכנסת.

אורי אריאל: כי אין סיכום בין כל - - -

משה גפני: תגיד לי, אתה עובד בממשלה?

אורי אריאל: כן.

אבישי ברוורמן: הוא שר בלי תיק כל הזמן, שר בלי תיק.

אורי אריאל: אפשר להגיד דברים בעברית.

אורי אריאל: למה היא לא מתכנסת?

אורי אריאל: התשובה היא כללית כזאת, כי אין הסכמה.

משה גפני: הוא אמר מי שצריך לכנס את הוועדה – שר הביטחון – הוא לא מכנס את הוועדה.

ודים גודון: כי הנושא ה עדיין לא סוכם וכנראה לא לכנס אותה בלי איזשהו מתווה לפתרון.

משה גפני: טוב.

משה גפני: תמשיך הלאה.

ודים גודון: על מנת להשאיר את החברה כך שתוכל לפרוע את ההתחייבויות השוטפות שלה, גם שכר לעובדים וגם לשלם לספקים שהיא חייבת לשלם להם בהתאם לחוק ושלא תיכנס להליכים של כינוס נכסים או הליכים כאלה או אחרים שאף אחד לא רוצה שניכנס להליכים האלה לפני שמיצינו את כל החלופות של ההפרטה, הוחלט במשרד האוצר להעמיד הלוואת בעלים לתע"ש בסך של 135 מיליון שקל.

ודים גודון: מדובר במינימום.

ודים גודון: החברה דרשה 170 מיליון שקל.

ודים גודון: אחרי בדיקת שימושים הוחלט על 135 מיליון שקל שהם מורכבים כך: 80 מיליון לנושא שכר והשאר לכל נושא הספקים – חברת החשמל, ארנונה, מים ודברים קריטיים וחיוניים שאם לא משלמים עבורם אז אפשר לפתוח בגין כך הליכים משפטיים נגד החברה.

ודים גודון: אנחנו מבקשים לאשר את ההלוואה.

משה גפני: תודה.

משה גפני: חבר הכנסת אורי אריאל, ואחריו – חבר הכנסת שי חרמש.

משה גפני: קודם חברי הכנסת, לא תמיד אני עושה כך אבל אנחנו כבר אכלנו את זה וכבר דשנו בזה ואנחנו יודעים את הבעיות ומה אני אעשה שאורי אריאל צודק.

משה גפני: הוא תפס אותי בפעם הראשונה באמירה לא נכונה.

משה גפני: דיברתי עם מנכ"ל משרד הביטחון לפני הישיבה ואני יודע בדיוק איפה אנחנו חיים בעולם הזה.

משה גפני: משהו נורא ואיום.

משה גפני: אני מקווה שהאויבים שלנו לא יודעים איך המדינה מתנהלת.

שי חרמש: על זה נפעיל צנזורה.

אורי אריאל: אני התייחסתי פעמים רבות לעניין של תע"ש ולמה שאתם קוראים בשפה הנקייה של המכבסה הכי גדולה במשרד האוצר "הלוואת בעלים".

אורי אריאל: זה נשמע שנותנים הלוואה והיא בטח מיד חוזרת תוך יום-יומיים.

אורי אריאל: אני מכיר כמה מפעלים כמו "פרי הגליל", אני מכיר כמה מוסדות כמו ישיבות שהיו מבקשים הלוואות בעלים מהסוג הזה בסכומים קטנים בהרבה.

אורי אריאל: אני מציג גם למשרד האוצר וגם למדיינים פה לדבר בעברית נקייה ופשוטה שמובנת.

אורי אריאל: הרי אתם מאבקים פה לפעמים – ראיתי קודם מאבק איך לא מכניסים שני יישובים שהעלות שלהם במיסוי היא בערך שני מיליון שקלים.

אורי אריאל: כל המשרד שלכם, האוצר, עומד על רגליו למנוע את זה.

אורי אריאל: למה?

אורי אריאל: כי לא נופלות שם מספיק קטיושות.

אורי אריאל: באותו רגע, עוד לא נגמר הדיון הזה ואתם באים בבקשה לתת 135 מיליון שקל.

אורי אריאל: איך אתם אומרים את זה, איך אתם קוראים לזה?

אורי אריאל: הלוואת בעלים.

משה גפני: מה אתה עושה לו?

משה גפני: חידון תנ"ך?

אורי אריאל: דבר אתנו בעברית פשוטה כדי שנבין ונדע.

אורי אריאל: שנית, היו פה כבר הבטחות חוזרות ונשנות שהנה זה בא, זה נגמר.

אורי אריאל: אבל זה לא.

אורי אריאל: המינוריות שאתה מציג את הבעיה בהפרטה היא לא מדויקת בלשון המעטה, תסלח לי שאני מתקן אותך, אני לא נוהג ככה.

ודים גודון: עשינו הבטחות, סיכמנו עם העובדים.

אורי אריאל: אמרתי לגבי ההפרטה עצמה: יש דברים שנגמרו, כמו שאמרת, עם העובדים – יושב פה יושב-ראש ועד העובדים.

אורי אריאל: אני מודה: לא האמנתי שזה יגיע לסיכום.

אורי אריאל: אני לא יודע את מחירו, דרך אגב.

אורי אריאל: תמיד אפשר להגיע לסיכומים – השאלה מה נותנים.

אורי אריאל: אני קודם כל מברך, ממש מברך, על זה שיש סיכום עם העובדים כי פעמים רבות זאת אבן הנגף הכי גדולה.

אורי אריאל: אז העניין הזה, בלי לדעת את המשמעות ואת העלויות, אני יודע שהוא נגמר ואני מברך על זה.

אורי אריאל: מה לא נגמר?

אורי אריאל: אני לא אשתמש בכל המילים שכבר נאמרו פה.

אורי אריאל: בזהירות הנדרשת, נגמר העניין שהוא מליבת – זה לא קשור לליבה שאתה מדבר עליה, זה ליבת – תע"ש, שהוא בעל משמעות ביטחונית וכספית וארגונית יוצאת דופן הייתי אומר, ובלעדיו אין עסק.

אורי אריאל: זה מה שאני רוצה להגיד.

אורי אריאל: זה לא בעיה קטנה שם ואנחנו נתקדם והיא תיפתר בהמשך.

אבישי ברוורמן: זאת הכרעה של שר הביטחון.

אורי אריאל: רק שנייה.

אורי אריאל: אני אגיד וזה ייקח שתי דקות.

אבישי ברוורמן: אורי, אני תמיד מקשיב לך בשקיקה.

אורי אריאל: תודה.

אורי אריאל: אם אין הדבר האחרון – כל מה שסוכם איננו, למרות השקעה של אלפי שעות ואני מברך את הוועד ואת ההנהלה ואת האוצר ואת כל מי שעסק בזה – זה לא פשוט.

אורי אריאל: שי חרמש בזמנו טיפל בזה.

אורי אריאל: כל מי שעסק – יבורך.

אורי אריאל: עכשיו, אומר לי בכיר במדינה: חברים, אל תאשרו יותר שום דבר.

אורי אריאל: אם אנחנו לא גומרים את זה עד יום ראשון-שני הבא, אין טעם לכל העניין וזה הכול לרוח.

אורי אריאל: הוא לא תיאם אתי והוא לא בא מטעמי ואני לא בא מטעמו.

אורי אריאל: הוא אומר: או שגומרים את אזה – עכשיו עסוקים בזה כולם מראש-הממשלה דרומה, מל"ל והבל"ל, מה שאתם רוצים, כל ראשי התיבות שאני לא יודע להגיד אותם, כולם עסוקים וזה טוב, אני מברך עוד פעם.

אורי אריאל: רק הם לא – אמר את זה ודים – אין כינוס של ועדת שרים וגם אין דיון אצל רוה"מ, אני כבר אגיד לכם גם את זה, זה בדוק ואני לא עובד אצלו כידוע.

אורי אריאל: אין דיון כי אין מתווה לפתרון.

אורי אריאל: באמת בסוף החליט רוה"מ, כמו כל המחלוקות – מכובדי היושב-ראש – כמו כל המחלוקות על תקציב הביטחון, בסוף כולם יודעים: באים לראש-הממשלה, מציגים, לוקח שני דיונים והוא אומר: זה יהיה ככה.

אורי אריאל: וזה מה שקורה.

אורי אריאל: אני אומר את זה עובדתית.

אורי אריאל: היינו בסרט הזה שנים.

אורי אריאל: עכשיו, אני אומר בדוק, למרות שביקשתי מלוקר שיתאם – כי אני יודע שזה יגיע אליו – אמרתי לו: תחסוך שבוע או עשרה ימים עד שמתאמים.

אורי אריאל: אין וזה לא מקרה.

אורי אריאל: הבטיחו שיהיה ביום ראשון הזה, שלשום.

אורי אריאל: ביום ראשון האחרון לא התקיים דיון כי אין מתווה.

אורי אריאל: נכון לבוקר אין מתווה: יש הצעות, יש דיונים – הכול נכון.

אורי אריאל: אי לכך, אני אקצר ולא אגיד יותר – אם יהיה צורך להוסיף בסוף אולי עוד משהו – אני מציע ליושב-ראש לדחות את ההצבעה לפחות, את הדיון אפשר לקיים, לדחות את ההצבעה ליום שני הבא בתקווה שעד אז יהיה דיון אצל רוה"מ ויסוכמו הדברים.

אורי אריאל: אז לפחות, אני לא אומר שהם יבוצעו כי יש פערים, כידוע, של סדרי גודל של 80-70 אחוז מהחלטות הממשלה שלא מתבצעות בכלל.

אורי אריאל: זה לא אני אומר אלא מזכירות הממשלה אומרת, אבל לפחות תהיה החלטה.

אורי אריאל: זה גם משהו החלטה.

אורי אריאל: אני לא מציע להעביר בקלילות, אומרים משכורות, אומרים זה – מיד אין מה לעשות.

אורי אריאל: אין מפעלים – ב"פרי הגליל" זה לא עבד ככה ובצדק – וגם לא אחרים.

אורי אריאל: לכן אני מציע לדחות את ההצבעה ליום שני הבא.

אורי אריאל: אם רוצים לקצר, זה יכול להיות ביום ראשון בלילה.

אורי אריאל: אפשר לראות אם עד א התכנסו ופתרו אז אפשר יהיה לדון.

אורי אריאל: תודה רבה שהקשבת קשב רב.

משה גפני: אני אחזור על כל מה שאמרת מילה במילה.

משה גפני: חבר הכנסת שי חרמש, ואחריו - - -

שי חרמש: אורי אריאל, שמת לב שדברי חכמים בנחת נשמעים?

שי חרמש: כשדיברת – כולנו הקשבנו.

שי חרמש: שמע, גפני, לא במקרה סדר הדוברים הזה לפני משרד הביטחון כי התסכול של גפני הוא תסכול שלנו.

שי חרמש: הוועדה לקחה על עצמה משימה והשקיעה באמת - - -

משה גפני: יש לי עוד תסכול: אני שהיה כתוב היום ב"ארץ" שתקפתי את דרעי, מה שלא נכון.

משה גפני: זה גם תסכול.

אבישי ברוורמן: גפני, אנחנו לא יכולים להתמודד עם התסכולים שלך.

פניה קירשנבאום: אתה לא רגיל שאתה אומר משהו אחד וכותבים משהו אחר?

פניה קירשנבאום: לא רגיל לזה?

אבשלום וילן: גפני, גם כתוב שהתפייסתם.

משה גפני: האינטרנט זה רעה חולה.

משה גפני: לא חשוב, לא קשור לתע"ש.

שי חרמש: עכשיו ברצינות.

שי חרמש: אורי תשמע, התסכול הגדול של כולנו פה, של גפני, שלי, של החברה שיושבת פה הוא שיש מתווה והמתווה הזה נחתם בינואר ובינואר ישב מנכ"ל משרד הביטחון וחתם על מתווה מאוד ברור שמדבר על הקווים האסטרטגיים, שמדבר על 50% מקדמות לכל פס הייצור כי החברה איננה יכולה לגייס כספים, וכל מיני מערכות בנקאיות מסיבות שדוח מבקר המדינה עוסק בדברים האלה אבל יש חיסיון על זה – הכול היה סגור.

שי חרמש: הקטע הקשה ביותר היה העמדת הפתרון ל-940 עובדים ולרשת ביטחון לייתר.

שי חרמש: הפתרון עלה כמיליארד ומאה ועוד ארבע מאות - - -

ודים גודון: שמונה מאות ושלושים.

משה גפני: לא חשוב, אל תיכנס לפרטים, הם נדונו פה.

שי חרמש: - - - מישהו פעם ששאל אותי: איך נראה הסדר תע"ש?

שי חרמש: אמרתי לו, אל תיפגע: הוא יותר יקר מוועדת טרכטנברג.

שי חרמש: הגענו להסכמות בסדרי הגודל של הכספים.

שי חרמש: הופרו פה - - -

משה גפני: כל התסכולים ביחד.

אבישי ברוורמן: אתה עוד פעם זורק לו את טרכטנברג - - -

שי חרמש: מדובר פה על הסדר בסדר גודל שנדמה לי שעוד לא נעשה כדוגמתו בשנים האחרונות.

שי חרמש: אבל צריך לזכור דבר אחד: כל יום שאין הסדר עולה מיליון שקל לתע"ש ו-940 עובדים שהם לא רוצים להיות שם, שתע"ש לא צריכה אותם, שאיש לא זקוק להם והמכשולים שמעמיד משרד הביטחון עולים מיליון שקלים ביום, זה התעריף.

שי חרמש: 250 מיליון שקל בשנה.

שי חרמש: כשבא היום תע"ש ואמר: אני צריך 70 מיליון שקל למשכורת, אני מודיע לכם: אם 940 עובדים היו כבר היום בבית – הסוגיה בכלל לא הייתה עולה.

שי חרמש: לכן אני אומר שוב: כל עוד לא יימצא מענה שבו משרד הביטחון יחזור למה שהוא חתם - - -

משה גפני: מה אתה מציע?

אבישי ברוורמן: מה ההצעה שלך?

אורי אריאל: בואו נדחה את ההצבעה ליום שני הבא.

אורי אריאל: זה היה זרז.

שי חרמש: אני מתחבר אליך עם כל המחלוקות שהיו לגבי הדיונים מסוכות ואילך.

שי חרמש: אם הלחץ כרגע, עם כל הכאב על העובדים – זה כאב נוראי כי אנחנו נמצאים ב-14 בחודש ואין כסף – אם הפתרון האמתי יבוא בעובדה שעד יום שני הבא ראש הממשלה יכנס דיון ונותן את המכה או על מכסה המנוע - - -

קריאה: אין סיכוי כזה.

שי חרמש: - - - ומשרד הביטחון חוזר למתווה שחתם בינואר – אין לתע"ש שום בעיה תקציבית.

אורי אריאל: מי אמר שאין סיכוי.

משה גפני: תודה רבה.

משה גפני: חבר הכנסת אבישי ברוורמן, ואחריו – חבר הכנסת עתניאל שנלר.

אבישי ברוורמן: אני רוצה לדבר בקצרה.

אבישי ברוורמן: הייתי יושב-ראש ועדת כספים.

אבישי ברוורמן: כשהתחיל התהליך ישבתי עם איציק יהודה וישבתי עם עוד אנשים – העסק התקדם אבל לא מספיק.

אבישי ברוורמן: עכשיו אני רואה פה את העובדים, יש הסכם.

אבישי ברוורמן: הבעיה השלי היא עם שר הביטחון ועם ראש הממשלה, זאת הבעיה.

אבישי ברוורמן: לא להחליט ולכן, מכיוון שאני מבין לחלוטין את אורי אריאל, שמה שעושה שר הביטחון זה לסחוב את הדברים הלאה עם ראש הממשלה.

אבישי ברוורמן: אבל מיש משלם בסופו של דבר אלו העובדים.

אבישי ברוורמן: אני דורש הצבעה עכשיו ואני במקביל מבקש ממך לקרוא לראש הממשלה ולשר הביטחון לקבל החלטה.

אבישי ברוורמן: כי שר הביטחון וראש הממשלה מבזים את התהליך.

אבישי ברוורמן: אני, בתור יושב-ראש ועדת הכספים התחלתי אתו, עבדתי אתו.

אבישי ברוורמן: הוא צריך לגמור ולקבל החלטה.

אבישי ברוורמן: בשביל זה הוא ראש ממשלה.

אבישי ברוורמן: ואם שר הביטחון שלו שסוחב את כל הדברים האלה אז שיוריד לו את הגרזן.

אבישי ברוורמן: לא העובדים צריכים לשלם בשביל זה ולכן אני דורש הצבעה עכשיו ואני דורש מראש הממשלה להחליט כי שר הביטחון לא יעשה פה שום דבר וימשיך לסחוב את זה.

משה גפני: תודה רבה.

משה גפני: חבר הכנסת עתניאל שנלר, ואחריו – חבר הכנסת ציון פיניאן.

עתניאל שנלר: אני חושב שכולם מסכימים שהבעיה עומדת ונמצאת במשרד הביטחון, שר הביטחון.

עתניאל שנלר: אילו הבעיה לא הייתה שם – לא היו נזקקים גם לראש הממשלה.

אורי אריאל: לא, זה לא נכון.

אורי אריאל: אני לא מסכים.

אורי אריאל: אם אתה רוצה להגיד כולם – אני לא מסכים.

אורי אריאל: זה בידי ראש הממשלה באמת.

עתניאל שנלר: בסדר, אורי, זה לא מה שחשוב.

עתניאל שנלר: משום שצריך לזרז את שר הביטחון, גם לכינוס ועדת שרים לאמ"מ, להתחיל את הפתרון של אישור המתווה לחלק מהעניין, לגבעון.

עתניאל שנלר: וגם לגבי חתימה על – שי, אני מדבר אליך, אתה לימדת אותי חלק מהדברים – גם לגבי חתימה - - -

משה גפני: אל תדבר לשי.

משה גפני: בוועדה מדברים - - -

עתניאל שנלר: כן, אבל אתה ממילא לא מקשיב.

משה גפני: אני מקשיב לך לכל מילה.

עתניאל שנלר: אתה מקשיב לי?

עתניאל שנלר: אני אסתכל עכשיו אליך, רק אליך.

משה גפני: מה הרב קוק אמר בעניין - - -

עתניאל שנלר: לא רק ועדת שרים לאמ"מ, החתימה על הקווים ההכרחיים למיניהם וכולי.

עתניאל שנלר: לכן אולי הדרך צריכה להיות טיפה אחרת – אני מסתכל רגע על האוצר – מדוע הלוואת בעלים צריכה לקחת תע"ש?

עתניאל שנלר: קחו מתקציב משרד הביטחון, ושמשרד הביטחון ישלים את התקציב מהלוואת בעלים מתוך ה-700.

עתניאל שנלר: בעצם דרך זה הוא משלם כבר את מה שהוא צריך והתחייב ולא מחזיק את כולם, בגלל שהוא מתחשבן על כל מיני פרויקטים שמשרד הביטחון קיבל והוא לא רוצה להעביר עכשיו לתע"ש, לכן הוא מחזיק את כל המערכת הזאת איפה שהוא מחזיק אותה.

עתניאל שנלר: תהפכו את המקור התקציבי.

עתניאל שנלר: זה יהיה המאיץ הכי חזק בכל העניין.

עתניאל שנלר: קחו מתקציב משרד הביטחון, שמשרד הביטחון ייקח הלוואת בעלים על ה-135 והדבר הזה יזרז אותו.

אבישי ברוורמן: אבל מה שיכול לקרות זה שהוא ילך הביתה והפקיד השני יעשה והם ישבו.

אבישי ברוורמן: לכן צריך להחליט.

משה גפני: מה אתה מציע, עתניאל?

עתניאל שנלר: אני הרגע הצעתי.

עתניאל שנלר: הצעתי לשנות את המקור התקציבי - - -

משה גפני: המקור התקציבי הוא משרד הביטחון.

אורי אריאל: לא, לא.

אורי אריאל: הוא האוצר.

עתניאל שנלר: היום המקור התקציבי הוא משרד האוצר על חשבון הכנסה עתידית - - -

ודים גודון: לא, לא.

ודים גודון: זה כסף ששוריין לטובת משרד הביטחון.

עתניאל שנלר: זה כסף שאמור להיות למשרד הביטחון.

ודים גודון: זה היינו הך.

עתניאל שנלר: לא, זה לא היינו הך.

עתניאל שנלר: על כל פנים, אני בדעה שצריך לשנות את המקור התקציבי וצריך להצביע היום כאן – אני הולך יחד עם חבר הכנסת ברוורמן – משום שלא יכול להיות.

עתניאל שנלר: על אף שזו תרופה שאולי מזיקה לטווח ארוך, היא חיונית לטווח הקצר לעובדים ולמערכת.

עתניאל שנלר: אבל אני לא רוצה שזה ימנע מאתנו להפעיל את כל המנופים מול משרד הביטחון.

עתניאל שנלר: משרד הביטחון לא בסדר.

משה גפני: תודה רבה.

משה גפני: חבר הכנסת ציון פיניאן.

ציון פיניאן: תודה רבה, אדוני היושב-ראש, כל מה שנאמר זה - - -

אבישי ברוורמן: ציון, יש לך איזה משקל על ראש הממשלה?

ציון פיניאן: משקל יש לי על כולם.

פניה קירשנבאום: עד איזו שעה אנחנו - - -

משה גפני: אני מקווה שכמה שיותר מהר.

משה גפני: יש לנו שעה או שעה ורבע.

ציון פיניאן: אם נחכה עד שיתכנסו ראש הממשלה ושר הביטחון זה יהיה אולי יהיה בסוף הבחירות האלה או בבחירות הבאות.

אבישי ברוורמן: או כשהמשיח יגיע.

ציון פיניאן: עד אז מי שיסבלו יהיו העובדים שלא יקבלו משכורות.

ציון פיניאן: אז לא להתנות את זה בזה אלא לאשר את ההלוואה כדי שיקבלו משכורות ונחכה לאחר מכן, אלוקים גדול, אבל קודם כל לתת להם משכורות.

משה גפני: מה, יש לך פריימריז או מה - - -

פניה קירשנבאום: אבל מה שעתניאל הציע לא מעכב, הסיבובית הזאת לא מעכבת.

ציון פיניאן: אם זה לא מעכב אז נאשר את ההלוואה.

אורי אריאל: אתה אומר שעד מאי יביאו כל חודש?

ציון פיניאן: כן, למה לא?

ציון פיניאן: העיקר לא לעכב משכורות.

משה גפני: צחי מלאך, חשב משרד הביטחון, בבקשה.

צחי מלאך: אני חשב משרד הביטחון וראש אגף הכספים.

צחי מלאך: ראשית, משרד הביטחון לא מתנגד להעמיד הלוואת בעלים.

צחי מלאך: הסמכות להעמיד הלוואת בעלים נתונה לשר האוצר.

צחי מלאך: המקור להעמיד הלוואה לחברה כלשהי חייב להיות אוצר המדינה.

צחי מלאך: תקציב הביטחון, באופן חוקי, אסור לו לתת הלוואות ולכן אני חושב שבכלל להצביע על המקור כתקציב משרד הביטחון להעמדת הלוואה ספק אם זה חוקי.

צחי מלאך: זאת פעם אחת.

עתניאל שנלר: לא הלוואה, לא הלוואה.

עתניאל שנלר: תשלום.

עתניאל שנלר: לא הלוואה.

משה גפני: מה יש לכם?

אורי אריאל: תן ליהנות גם, רגע, גפני.

משה גפני: אבל אל תהנה בקול.

שי חרמש: הבוקר זה מצד הציניות.

אורי אריאל: צחי אומר דברים רציניים – תן ליהנות.

אבישי ברוורמן: היה פעם חבר כנסת – הוא כבר לא חבר כנסת – ממפלגת קדימה שאמר: יש חוק ולצערי יש חוקן.

אבישי ברוורמן: מספיק כבר עם הדברים, משרד הביטחון צריך להתנהל באחריות.

משה גפני: צחי, תמשיך בבקשה.

צחי מלאך: אני אומר את העמדה המקצועית שלי - - -

אורי אריאל: איפה שכיב שנאן?

שי חרמש: הרי חתמתם על הסכם בינואר.

משה גפני: אני לא מסכים.

משה גפני: תשמע, אנחנו מאריכים את הישיבה בשעות, אי אפשר.

משה גפני: הוא ראש אגף הכספים במשרד הביטחון, אני רוצה לדעת מה הוא אומר.

משה גפני: למה אתם מפריעים לו?

משה גפני: מי שלא רוצה לשמוע – לא צריך.

צחי מלאך: נקודה שנייה: הממשלה החליטה בינואר השנה לתת תוספת תקציבית של 700 מיליון לתקציב הביטחון.

צחי מלאך: התוספת התקציבית היא לא לטובת הלוואת בעלים לשום חברה אלא לתקציב הביטחון.

צחי מלאך: אני לא חושב שזה בסדר ששר האוצר בעצמו אומר שהוא משנה את הייעוד של ה-700 מיליון האלו ומעמיד את זה לטובת הלוואת בעלים לתע"ש.

צחי מלאך: זה צריך להיות מתואם עם שר הביטחון אבל זה לא המצב.

צחי מלאך: אמר ודים שיש טיוטת סיכום תקציבי.

צחי מלאך: זה נכון.

צחי מלאך: אנחנו עודים על איזשהו פתרון אבל זה עדיין לא מוסכם וזה עדיין לא מתואם.

צחי מלאך: לכן, לבוא באופן חד-צדדי ולקחת את ה-700 מילון שקל האלו שמגיעים לתקציב הביטחון – זה מה שהממשלה החליטה – ולהעביר את זה לטובת הלוואת בעלים לתע"ש זה לא בסדר וזה לא תקין.

צחי מלאך: לעניין הסיכום של משרד הביטחון על ה-50% מקדמות: כרגע אנחנו עומדים על 48%, זה לא שאנחנו עומדים על 30% או על משהו זניח, אנחנו כמעט עומדים ב-50%.

צחי מלאך: אנחנו עושים מאמץ עילאי להגיע ל-50% - - -

שי חרמש: אבי, יש 50%?

צחי מלאך: יש 48%.

אבי פלדר: היו לנו 45%.

צחי מלאך: הנתונים שלי, כחשב משרד הביטחון – 48% אז אנחנו לא רחוקים מה-50%, אנחנו עושים מאמץ עילאי לעמוד בזה.

צחי מלאך: אנחנו לא רוצים לתת מקדמות על חשבון הזמנות פיתוח.

צחי מלאך: זה לא נכון באופן מקצועי לתת מקדמות בהזמנות פיתוח.

צחי מלאך: לכן אני חושב שהפתרון הנכון הוא: או לתת לנו זמן עם משרד האוצר לתאם את המקור התקציבי או לתת הלוואה מתוך אוצר המדינה שהוא המקור החוקי להעמיד הלוואת בעלים.

צחי מלאך: חוק יסודות התקציב קובע שרק לשר האוצר יש סמכות לתת הלוואת בעלים או הלוואה לכל מקור שהוא והמקור זה אוצר המדינה.

צחי מלאך: לא יכול היות שתקציב של משרד ממשלתי ייתן הלוואה.

משה גפני: תראה, צחי, אנחנו נכנסנו לעניין הזה פה בוועדה עכשיו בגלל העובדים.

משה גפני: אנחנו לא מנהלים את משרד הביטחון, אנחנו לא מנהלים את משרד האוצר.

משה גפני: מה שעניין אותנו זה שלעובדים אין משכורת.

משה גפני: זה התחיל בזה שהכול היה קטסטרופה ובאו, גם הנהלת תע"ש וגם ועד העובדים, ואמרו לנו: תדעו לכם שאנחנו עומדים בפני מצב של כ-3,000 עובדים ואולי אפילו יותר שעובדים בלי שכר כתוצאה מהעובדה שהממשלה במשך שנים – כמעט 9 שנים – לא מגיע לפתרון.

משה גפני: זה דבר נורא ואיום.

משה גפני: זה דבר שאין לו אח ורע ולכן אנחנו נכנסנו לעניין.

משה גפני: אני כבר לא רוצה לחזור ואני לא רוצה לדבר על התשבחות אצלנו.

משה גפני: אני הייתי בטוח שכמו שסימנו וי על הרבה מאוד מפעלים בארץ, שהממשלה כשלה בלטפל בהם – אנחנו יכולים לסמן וי גם על תע"ש.

משה גפני: ראינו חתימת הסכם.

משה גפני: העובדים ישבו פה, ההנהלה ישבה כאן, משרד האוצר ישב כאן ומשרד הביטחון – חתמו על הסכם.

משה גפני: היו לנו פה ישיבות כולן היו בסדר.

משה גפני: אז אמרנו שאני מפר את המילה שלי לאורי אריאל שזה בשבילי דבר נורא ואיום.

משה גפני: אני אמרתי לו בערב סוכות, כשבאתי לפה וכינסתי ישיבה בתוך שעתיים וחצי.

משה גפני: עזבתי את הכול בערב סוכות והוא הגיע.

משה גפני: הוא היה חבר הכנסת היחיד והוא היה יכול להפיל את ההעברה הזאת.

משה גפני: אני התחייבתי לו שלא תהיינה העברות נוספות אלא לאחר שייחתם ההסכם והוא אמר לי: עובדים עליך.

משה גפני: פה בחדר הוא אמר לי.

משה גפני: כנראה הוא יותר חכם ממני.

משה גפני: אחרי זה העברתי עוד כמה העברות.

משה גפני: למה העברתי?

משה גפני: בגלל שסברתי שזה עומד בתנאים שאמרתי.

משה גפני: מכיוון שיש התקדמות: ההסתדרות הייתה בעניין, העובדים היו בעניין, ההנהלה הייתה בעניין, המשרדים היו בעניין.

משה גפני: זה כבר נקרא שלא עובדים עלי אלא אכן מתקדמים.

משה גפני: עכשיו אתם באים עם 135 מיליון שקל.

משה גפני: אתם – הכוונה הממשלה.

משה גפני: אין בעיה, הכול יכול להיגמר, אין צורך בשום דבר כי זה בסדר – העובדים, כולם בתוך העניין, ההסתדרות.

משה גפני: אבל מתברר שיש ויכוח בין משרד הביטחון לבין משרד האוצר.

משה גפני: משרד הביטחון לא מוכן להמשיך את ההסכם, את מה שהמנכ"ל חתם.

אבישי ברוורמן: בדיוק.

אבישי ברוורמן: זאת בדיוק הבעיה.

משה גפני: דיברתי עם המנכ"ל, הוא אומר שיש את הוויכוח הזה ואתם לא יכולים את מה שאמרת עכשיו.

משה גפני: תציע לי מה לעשות.

אבישי ברוורמן: אבל זה לא בסמכות שלו.

משה גפני: אבישי, אני יודע, תאמין לי.

משה גפני: תציע לי מה לעשות.

משה גפני: עומדים 3,000 עובדים ואתם חלק מהעניין הזה, מה לעשות?

משה גפני: אני רוצה לא להצביע, אני רוצה לא לאשר את זה.

צחי מלאך: אני חושב שחבר הכנסת אורי אריאל צודק – המפתח - - -

משה גפני: תשמע, אתה חזק.

משה גפני: למה אתם לא חותמים על ההסכם?

צחי מלאך: כי יש סוגיה מהותית של שמירה על נכסים - - -

משה גפני: מהותית.

משה גפני: 9 שנים, 9 שנים.

משה גפני: הסכמתם, חתמתם.

שי חרמש: אבל הסכמתם על זה בינואר.

צחי מלאך: סליחה, יש פה בלבול בין שני הסכמים.

צחי מלאך: מה שחבר כנסת חרמש אומר, ההסכם החתום מדבר על מקדמות, על דבר תזרימי.

צחי מלאך: זה הדבר היחיד שחתום – אין שום דבר חתום חוץ מזה, אין שום דבר חתום.

צחי מלאך: ההסכם הכולל, המתווה של ההפרטה – יש בעיה אסטרטגית - - -

אורי אריאל: שי, אתה יודע שהוא צודק בעניין הזה.

משה גפני: רגע, אורי.

משה גפני: שי, אתה רוצה לעמוד?

משה גפני: מה זה עכשיו, אתה בשמונה עשרה?

משה גפני: מה אתה עומד?

צחי מלאך: הסוגיה המהותית שההפרטה נתקעה בה – רק ראש הממשלה יכול - - -

משה גפני: מתי זה יגמר?

צחי מלאך: כרגע עובדים במשרד הביטחון יחד עם משרד - - -

משה גפני: למה ועדת השרים לא מתכנסת?

צחי מלאך: כי מנסים למצוא פתרון מוסכם.

צחי מלאך: ההערכה שלי היא שאם יביאו את זה כרגע לראש הממשלה כפשי שזה כרגע – ראש הממשלה לא יאשר את זה ואז לא תהיה הפרטה.

צחי מלאך: מנסים למצוא פתרון יצירתי כשי שכל הצדדים יוכלו לחיות עם זה.

צחי מלאך: זה המצב.

משה גפני: אין פתרון.

משה גפני: בבקשה, מר פלדר מנכ"ל תע"ש.

אבי פלדר: צריך לשים כמה דברים בסדר הנכון: אור ל-17 באוקטובר אנחנו הודענו למשרד הביטחון ולמשרד האוצר, שישבו יחד אתנו בדיונים יחד עם ההסתדרות והעובדים, שסוכמו כל הנושאים הפתוחים.

אבי פלדר: כל הנושאים הפתוחים היו: גם ההסכם עם העובדים; גם שתי הסוגיות מול משרד הביטחון – אותה סוגיה שהיום אומרים שהיא סוגיה לא סגורה, נפתחה לאחר מכן.

אבי פלדר: זאת אומרת, אנחנו סגרנו, ישבנו עם אנשי משרד הביטחון.

אבי פלדר: אני מצטער, אני מדבר פה על משרד הביטחון שהוא גם הבעלים, גם הרגולטור וגם הלקוח שלנו, צריך להבין את זה.

אבי פלדר: אבל סגרנו את הדברים האלה קודם.

אבי פלדר: עכשיו, אם צריך יותר זמן לתהליכים – אין בעיה.

אבי פלדר: צריך לקחת את הזמן ולגמור את הסוגיה הסבוכה.

אבי פלדר: ביום חמישי האחרון ישבנו עם מנכ"ל משרד הביטחון יחד עם איציק יהודה ויחד עם אבי ניסנקורן מההסתדרות, כי מנכ"ל משרדה הביטחון ביקש דיון דחוף אז קיימנו את הדיון דחוף.

אבי פלדר: הנהלת התע"ש, מאותו רגע ועד אתמול בלילה, עבדה על פתרון חליפי שיהיה מוסכם בנוסף לפתרון שהיה בעבר בחודש יולי האחרון שנסגר כבר.

אבי פלדר: זאת אומרת שהחברה עשתה את המקסימום בנושא הזה.

אבי פלדר: אני מוכרח להגיד לך, אדוני היו"ר, בנושא הכספי עכשיו – למה חסר כסף לתע"ש?

אבי פלדר: זה לא רק ההסכם של ינואר, שבו חסרים, לטענתנו, כ-60 מיליון שקלים או 55 מיליון שקלים.

אבי פלדר: אני רוצה להגיד דבר נוסף: אנחנו כחברה, קיבלנו השנה ממשרד הביטחון – מדברים פה שיבוא רוכש שיקבל 900-800 מיליון שקל לשנה – אבל החברה שהיא חברה ממשלתית היום והיחס אליה יותר גרוע מכל חברה אחרת, קיבלה 180 מיליון שקל הזמנות מהמשרד.

אבי פלדר: הקו האסטרטגי, כשמדובר על תחמושת כבדה, לא קיבל אגורה שחוקה מתחילת השנה ועד היום.

אבי פלדר: אתם מדברים על קווים אסטרטגיים?

אבי פלדר: לה יהיה מה להפריט.

אבי פלדר: אנחנו לא נשמור על הקווים האלה ולא תהיה תחמושת כבדה במדינת ישראל.

אורי אריאל: אחרי שאיימתם בזה עשרים פעם זה כבר לא מהווה איום.

אבי פלדר: חלק מהקווים כבר נסגרו, מר אריאל - -

אורי אריאל: תסגור, תסגור.

אבי פלדר: כי לא קיבלנו הזמנות, והחלק הבא ייסגר ולא יהיה מה להפריט בקווים האלה.

אבי פלדר: אם אנחנו היום מחזיקים קווים על חשבוננו - - -

משה גפני: מה אתה רוצה ממנו?

משה גפני: בוא בטענות לממשלה.

משה גפני: הוא אשם?

אורי אריאל: לא, הוא לא אשם.

אורי אריאל: הוא מנהל המפעל – שיסגור.

אורי אריאל: אם הממשלה רוצה אז היא צריכה לשלם, אני מסכים אתו.

אורי אריאל: אם היא לא משלמת – הוא לא צריך לעשות טובות למדינה.

משה גפני: טוב.

משה גפני: הלאה, בבקשה.

אבי פלדר: הסוגיה השלישית היא הוצאת העובדים.

אבי פלדר: אנחנו משלמים 250-200 מיליון שקל לשנה על דבר מוסכם רק בנושא בסוגיית העובדים.

אבי פלדר: כשמר חרמש מדבר על מיליון שקל ליום עבודה – זה בסוגיית העובדים, אבל יש סוגיות אחרות שנסגרו.

אבי פלדר: לכן, אנחנו נמצאים היום בסיטואציה בה אנו באים כל חודש לוועדה ומבקשים את הכסף הזה.

אבי פלדר: לכן אני אומר שהיה צריך לגמור את הפרשה הזאת כבר לפני שבועיים ושלושה.

אבי פלדר: דרך אגב, במקביל אנחנו עוסקים בנושא של הקמת חברה נוספת.

אבי פלדר: צריך להבין, אנחנו עוסקים פה במיליון סוגיות כולל ניהול החברה: כרגע אנחנו בחוזים בחוץ לארץ בהיקף של מאות מיליוני דולרים.

אבי פלדר: אנחנו עומדים לחתום בתקופה הקרובה ביותר על הסכמים בהיקף של 800-700 מיליון דולר, הזמנות בחו"ל.

אבי פלדר: כולם רואים, כולם שומעים – זה פוגע בחברה הזאת, זה פוגע בעובדים.

משה גפני: את מי אתה מאשים?

משה גפני: איפה הנקודה שבה צריך - - -

אבי פלדר: כמו שהתכנסנו וסגרנו בחודש יולי, אוגוסט וספטמבר האחרון את הכול – צריך לשבת יום ולילה ולא לקום.

אבי פלדר: לדעתי אפשר לבגור את הפרשה הזאת בשעתיים, לא יותר מזה, ולא צריך למשוך את זה.

אבי פלדר: צריך את הכסף הזה, רבותי, אי אפשר בלי לשם משכורות לעובדים, לא יכול להיות דבר כזה שעובד שעבד בחודש שעבר לא יקבל משכורת.

אבי פלדר: אם אתם רוצים – ממחר תודיעו לעובדים שלא יעבדו כדי שבחודש הבא לא תשלמו.

אבי פלדר: יש חוק במדינת ישראל וצריך לקיים את החוק הזה, צריך לשלם לעובדים אתמול היו אצלך מחברת החשמל – אנחנו חייבים לחברת החשמל גם כסף.

אבי פלדר: ולא רק זה, גם חומרי גלם.

אבי פלדר: החברה צריכה להתנהל כדי למכור גם למשרד הביטחון וגם לשוקי הייצוא את מה שאנחנו מוכרים אחרת החברה תיגרר במסלול של התרסקות בסוף.

משה גפני: תודה רבה.

משה גפני: איציק יהודה, בבקשה.

יצחק יהודה: תודה, כבוד היושב-ראש.

יצחק יהודה: תרשה לי להגיד כמה מילים יותר ממה שאני אומר.

יצחק יהודה: קודם כל, הייתי פה אין ספור פעמים, כבוד היושב-ראש, שי חרמש וטמיר היו הוועדה של תע"ש לענייני הפרטה.

משה גפני: לא.

משה גפני: זאת לא ועדה לענייני הפרטה – ועדה לעניין תע"ש.

יצחק יהודה: עזרה לתע"ש כדי להגיע להפרטה ולהבראת החברה.

יצחק יהודה: אני קורא להבראת החברה בצורת הפרטה.

יצחק יהודה: היינו מוכנים לדרך אחרת כבר בהתחלה אבל היא לא יצאה לפועל.

יצחק יהודה: בכל אופן, מי כמוכם בוועדה יודע כמה פעמים אני הייתי פה ובאתי והצלחתי לשכנע את 3,400 העובדים שלנו – יש לנו חברת בת "עשות אשקלון" שהנציג שלה גם פה – והגענו לארבעה הסכמים אחרי שישבנו שנה וחצי בערבים יום-יום והצלחנו לשכנע את העובדים שזאת הדרך להציל ולהבריא אותה.

יצחק יהודה: היה סיכום עם משרד הביטחון.

יצחק יהודה: בסיכום הזה הצלחתי לשכנע את העובדים הרלוונטיים שיסכימו להפוך ליחידת סמך.

יצחק יהודה: יש לי מסמך כתוב וחתום שמנכ"ל משרד הביטחון הסכים לו.

יצחק יהודה: מה שקרה זה שהוא האמין, כמו שחבר הכנסת אורי אריאל לא האמין גם אודי שני לא האמין שאנחנו נגיע להסדר עם העובדים כי זה הדבר הכי קשה.

יצחק יהודה: כאשר הגענו להסדר עם העובדים, מנכ"ל משרד הביטחון אודי שני או ברק שר הביטחון – אחד משניהם - -

אבישי ברוורמן: ברק, שר הביטחון.

יצחק יהודה: - - חד-משמעית, רוצים לתקוע את התהליך מכל סיבה שהיא.

יצחק יהודה: עומד עוד נושא אחד שאני לא רוצה לדבר עליו כרגע, אני אדבר עליו - - -

שכיב מוראד שנאן: - - - לתקוף - - -

יצחק יהודה: חבר הכנסת שנאן, אתה מפריע לי.

משה גפני: איציק, דקה.

משה גפני: תמתין רגע.

יצחק יהודה: סליחה, לי מותר להגיד.

משה גפני: אבל תמתין רגע.

משה גפני: אבישי ושכיב, תעשו לי טובה ואל תתערבו בעניין.

שכיב מוראד שנאן: הוא רק שמע את השם ברק הוא קפץ להכניס את זה לפרוטוקול.

משה גפני: מר יהודה, הבמה לרשות, אבל אני מבקש - - -

יצחק יהודה: הוא קיבל ממני אתמול מכתב – הוא לא התייחס אפילו.

יצחק יהודה: כבוד היושב-ראש, סליחה, יש פה מעשה ויש פה קונספירציה עכשיו שאורי אריאל חבר הכנסת מעורב בה.

יצחק יהודה: אני מאשים – אתה יכול לתבוע אותי.

משה גפני: מה זה?

יצחק יהודה: נגד תע"ש.

יצחק יהודה: מנכ"ל משרד הביטחון וחבר הכנסת אורי אריאל מתואמים לתקוע את הפרטת תע"ש ולא לתת שכר לעובדים.

משה גפני: למה?

יצחק יהודה: הוא שוכח שכל הדיון הקודם שהיה פה – מי מגן על יישובי דרום?

יצחק יהודה: מי עושה את העבודה הזאת יומם ולילה?

יצחק יהודה: הוא רוצה שיהיו מפונים?

יצחק יהודה: זה מה שהוא רוצה, להיות בשדולת המפונים שלו?

יצחק יהודה: איך יכול להיות שאנשים עובדים ללא שכר?

יצחק יהודה: יום שישי, כבוד-היושב ראש - - -

אורי אריאל: - - -

יצחק יהודה: סלח לי, אל תפריע לי, אני לא הפרעתי לך אף פעם.

יצחק יהודה: עוד אנחנו נפריע אחד לשני.

יצחק יהודה: סליחה - - -

משה גפני: מה זה הדבר הזה?

יצחק יהודה: סליחה, כבוד היושב-ראש, אי אפשר - - -

משה גפני: חכה רגע.

משה גפני: אני לא מסכים.

משה גפני: תקשיב לי רגע - - -

יצחק יהודה: אני מנמיך - - -

משה גפני: לא, אל תנמיך – תמתין.

משה גפני: לחבר כנסת, לא משנה מאיפה הוא ולא משנה מי הוא, מותר להביע את עמדתו.

משה גפני: זה בכלל לא רלוונטי מה השיקולים שלו.

משה גפני: אומר חבר הכנסת אורי אריאל כל הזמן, הוא בעצם משרת את האינטרסים שלכם בעניין הזה, אנחנו רק יותר חלשים ממנו.

משה גפני: הא אומר: אם לא תלך בתקיפות, אם לא תלך באופן כזה ותעצור הכול - - -

יצחק יהודה: אבל מי אשם, כבוד היושב-ראש, מי אשם?

יצחק יהודה: אנחנו אשמים?

יצחק יהודה: העובדים והחברה אשמים?

משה גפני: אתה לא שומע.

משה גפני: הוא אומר: אל תלך במתווה הזה בגלל שזה לא ייגמר.

משה גפני: הוויכוח בין משרד הביטחון למשרד האוצר לא יסתיים.

משה גפני: בעניין הזה אין לו קשר – מה לו ולמשרד הביטחון?

יצחק יהודה: מה הקשר?

יצחק יהודה: אתמול בעיתון דה מרקר היית צריך לראות מה הקשר, כבוד היושב-ראש.

משה גפני: בדה-מרקר כתוב שתקפתי את אריה דרעי אבל זה, לא נכון.

יצחק יהודה: אמרת שהחברה שלנו מתנהגת בפלילים, זה מה שכתוב בעיתון ביוזמתו.

משה גפני: יש לי בקשה אליך: בתור יועץ שלך, אני אומר לך לחזור בך מהעניין של אורי אריאל.

יצחק יהודה: תן לי בבקשה להשלים את המשפט.

יצחק יהודה: אני רוצה להתמקד בעניין: היה הסכם עם העובדים שלקח שנה וחצי.

יצחק יהודה: הגענו להסכמות – העובדים ויתרו, כבוד היושב-ראש, על הרבה מאוד דברים.

יצחק יהודה: כשתראה את ההסכם כולו כתוב תבין.

יצחק יהודה: הגענו להסכמה בלית ברירה כדי להגן על 3,400 משפחות, חד-משמעית.

יצחק יהודה: משרד הביטחון היה בתוך התמונה, ההסדר אתו היה חתום.

יצחק יהודה: מה קרה פתאום, כאשר אנחנו מגיעים לחתימה הוא לוקח צעד אחור ולא מסכים?

יצחק יהודה: החברה לא יכולה להתקיים במצב כזה.

יצחק יהודה: מישהו ממשרד הביטחון יכול להגיד שזה לא מגמתי שיש לנו עד היום רק 170 מיליון שקל הזמנות, כאשר בכל שנה רעה קיבלנו 500 מיליון שקל הזמנות?

יצחק יהודה: מה זה, זאת לא התנכלות לשמה?

יצחק יהודה: זה לא כדי לפרק את החברה לרצון של הרבה מאוד בעלי הון במדינה, לספק את אלביט, לספק את התעשייה האווירית, לספק את רפאל ועוד חברות פרטיות?

יצחק יהודה: זאת המגמה שנמצאת פה, זאת המגמה של מנכ"ל משרד הביטחון.

יצחק יהודה: אני אומר את מה שהוא אמר לי, תצטטו ותכתבו, מנכ"ל משרד הביטחון אמר שהוא יפרק את תע"ש.

שי חרמש: גם לי.

יצחק יהודה: חד-משמעית, הוא אמר גם לך.

יצחק יהודה: מנכ"ל משרד הביטחון אמר שהוא יפרק את תע"ש גם לפני 10 ימים בפגישה שלי אתו.

יצחק יהודה: אם רוצים לפרק את תע"ש - - -

גאלב מג'אדלה: רגע, רגע.

גאלב מג'אדלה: כבוד היושב-ראש, יש לו חברים שיש להם חברות כאלה שהוא רוצה - - -

יצחק יהודה: סליחה, עד פה.

יצחק יהודה: ברגע שנצטרך, יש לי מספיק חומר גם על זה.

גאלב מג'אדלה: אנחנו צריכים לדעת מה קורה שם.

יצחק יהודה: אם זה יגיע למצב כזה שאני צריך לשמור על 3,400 משפחות או לעמוד לדין – אני אעמוד לדין.

אבישי ברוורמן: איציק, רק תשמור על הבריאות שלך.

אבישי ברוורמן: איציק עבר אירועי לב.

אבישי ברוורמן: תשמור על הבריאות שלך.

יצחק יהודה: איציק בריא, חזק ושלם.

יצחק יהודה: עד שלא תגמר הפרשה הזאת תראה את איציק פה כל הזמן.

אבישי ברוורמן: יופי.

יצחק יהודה: כבוד היושב-ראש, ללכת ביום שישי הביתה ולהגיע אל האישה כש-3,400 איש הלכו בלי שכר – אפשר לעבור את זה; שבת – אפשר לעבור את זה.

יצחק יהודה: בתאריך 11 בחודש יורדים לאנשים ויזות – קשה לעבור את זה.

יצחק יהודה: ביום שני להגיד לעובדים: תמתינו בסבלנות, יהיה בסדר.

יצחק יהודה: אבל הם אומרים: איציק, חתמת על ההסכמים, איציק הסכמת להסכמים, מה קרה פה?

יצחק יהודה: בוא נלך לעשות בעיות.

יצחק יהודה: למי נעשה בעיות?

יצחק יהודה: משרד האוצר שהיה מהרעים כל החיים – נהיה מהטובים.

יצחק יהודה: משרד הביטחון שהיה מהטובים כל הזמן – נהיה מהרעים.

יצחק יהודה: מה אני יכול להגיד לעובדים שלי היום כשאני חוזר מוועדת הכספים של הכנסת.

יצחק יהודה: הם יודעים שאני נמצא פה ברשות יושב-ראש הוועדה מידי פעם כדי להביא את השכר כי אנחנו מתקדמים.

יצחק יהודה: מה אני אגיד להם היום?

משה גפני: איציק, תודה רבה.

יצחק יהודה: שבעה ימים ללא שכר – מי מסוגל להחזיק את העובדים שלו?

יצחק יהודה: וכל העובדים שנקראים מיותרים – מה הם עושים כרגע?

יצחק יהודה: פצצות תאורה.

יצחק יהודה: אתם יודעים שאין במחסני החירום פצצות תאורה?

משה גפני: לא, לא - - -

יצחק יהודה: אז אני אומר את זה – אין פצצות תאורה, אז הם עושים עכשיו פצצות תאורה.

משה גפני: איציק, איציק - - -

יצחק יהודה: אז הם עושים עכשיו פצצות תאורה.

יצחק יהודה: הם נמצאים בשדמה - -

משה גפני: אתה לא - - -

יצחק יהודה: - - הם נמצאים בדרום והם מגנים על יישובי הדרום עם כל הנשק וכל התחמושת, חבר הכנסת אריאל.

משה גפני: די, איציק.

משה גפני: כל הזמן אתה הולך איתי, עכשיו אתה - - -

יצחק יהודה: אתה רוצה לחסל את החברה?

משה גפני: אני אאפשר לך, אורי אריאל, אתה יכול להגיב על הדברים האלה.

משה גפני: אני מבקש - - -

יצחק יהודה: ביום ראשון אני רוצה לראות שחבר הכנסת - - -

משה גפני: לא.

משה גפני: אני לא מסכים.

משה גפני: אני רוצה לדעת – אמרת ש-80 מיליון שקל זה משכורות העובדים?

ודים גודון: כן.

ודים גודון: 60 מיליון זה משכורות לעובדים ועוד 20 עבור עובדים במיקור חוץ – מאבטחים וכולי.

ודים גודון: בסביבות 80 מיליון שקל זה משכורת לעובדים.

משה גפני: אני רוצה לאשר את ה-80 מיליון.

ודים גודון: אי אפשר.

משה גפני: מה זה אי אפשר?

ודים גודון: הפנייה התקציבית - - -

משה גפני: תשנו עכשיו את הפנייה התקציבית.

משה גפני: מה זה הדבר הזה?

שי חרמש: תחזרו ותביאו.

משה גפני: תשנו את זה עכשיו.

ודים גודון: אני לא יכול לעשות את זה עכשיו.

משה גפני: אז עוד רבע שעה, עוד חצי שעה.

משה גפני: אני נשאר פה עד הערב.

משה גפני: אני אתפלל פה מנחה.

משה גפני: עם כל הכבוד, אנחנו לא יכולים לעמוד בביקורת הזאת.

משה גפני: אין מציאות כזאת שיושבת הממשלה – ולא מעניין אותי משרד הביטחון ומשרד האוצר – לא יכול להיות שהדבר הזה מתנהל 9 שנים, אנחנו כבר הגענו להסכמות, הובילו את כולם לחתימה, העובדים הסכימו.

משה גפני: אי אפשר לקחת את העובדים בני ערובה.

משה גפני: לי אין לב.

משה גפני: אני מוכן לא לעמוד במילה שלי לאורי אריאל והעיקר שלעובדים תהיה משכורת.

משה גפני: אבל להכריח אותי גם לשלם לחברת חשמל?

משה גפני: למה?

משה גפני: מה חטאתי?

משה גפני: אני לא רוצה לאשר את הפנייה הזאת, לא רוצה לאשר אותה.

פניה קירשנבאום: כבוד היושב-ראש, אני מעריכה שזה לא חשמל וארנונה אלא חומרי גלם.

משה גפני: אבל מה לעשות?

משה גפני: בסדר, מאה אחוז, אז אורי אריאל צודק.

גאלב מג'אדלה: אני רוצה להציע הצעה לסדר.

משה גפני: לא, שנייה.

משה גפני: קודם אורי אריאל.

יצחק יהודה: היושב-ראש, אני רוצה להגיד מילה לגבי חומרי גלם: קיבלנו הזמנה מאחת המדינות - - -

משה גפני: איציק, תקשיב - - -

יצחק יהודה: משבר יחסי החוץ שלנו - - -

משה גפני: איציק, תקשיב למה שאני אומר לך - - -

יצחק יהודה: אבל אנחנו חייבים חומרי גלם כדי שהעובדים יעבדו.

יצחק יהודה: מעט, לא הרבה, מעט.

משה גפני: אתה לא רוצה לשמוע אותי?

משה גפני: תגיד מה שאתה רוצה.

משה גפני: אני אומר לכם – איציק, תקשיב לי, אני מעניין אותי ממך, הדברים האחרים כבר פחות מעניינים אותי – אני אומר לך שלחשו לי באוזן כשהעברנו, לפני שבועיים או שלושה, 35 מיליון - - -

שי חרמש: עבור התנאים הסוציאליים.

משה גפני: אני העברתי את זה עם התנאים הסוציאליים.

משה גפני: לחשו לי אז באוזן: הם לא מתכוונים לגמור את העניין הזה.

משה גפני: עכשיו אני אגיד לך מה יקרה: אם הכול עובר ככה רגיל, לשר הביטחון יש את העבודה שלו, כל מיני עבודות; לשר האוצר גם יש כל מיני עבודות; הפקידים – בסדר, צחי מלאך הוא איש מקצוע, הוא יגיד את עמדתו מאיפה אפשר לקחת; ודים גם הוא איש מקצוע ויגיד את עמדתו.

משה גפני: מה שיגיע בשלב הבא זה שאף אחד לא יאשר פה משכורת.

משה גפני: למה?

משה גפני: מכיוון ששום דבר לא ילחץ: יש חומרי גלם, משכורת קיבלתם.

משה גפני: כולם ישתקו, ילכו לשבת ויגידו לכו נרננה, הכול יהיה בסדר ויעשו קידוש ועולם כמנהגו נוהג, וכולם ירוצו לפריימריז.

משה גפני: אם לא יהיה איזה לחץ – אני הייתי זורק עכשיו את הבקשה ולא מאשר אותה כדי שאנשים יזוזו, אבל אני לא יכול לעשות את זה על גב העובדים.

משה גפני: המקסימום שאני יכול לעשות זה על גב חברת החשמל.

משה גפני: אבל אם אתם אומרים: תאשר הכול.

משה גפני: בסדר, נאשר הכול.

משה גפני: אבל תדעו לכם – לא תהיה משכורת.

משה גפני: זה הכול, שלא תהיה אי הבנה בעניין.

משה גפני: משרד הביטחון יישאר בעמדתו, הוא יישאר בעמדתו.

משה גפני: זה אחרי שיחה שלי עם אודי שני.

יצחק יהודה: הרב גפני, אם זה לא יגיע להכרעה של ראש הממשלה – לא יתקדם שום דבר.

יצחק יהודה: אני יודע את זה בדיוק.

משה גפני: אני רוצה לשנות אפ הפנייה – להביא את שניהם להצבעה.

משה גפני: תביאו את ה-80 מיליון להצבעה ותביאו את ה-55 מיליון להצבעה.

משה גפני: אני מבקש לשנות את זה.

משה גפני: אורי אריאל, אתה יכול להוסיף משפט.

צחי מלאך: אני מבקש גם לשנות את המקור התקציבי.

משה גפני: בסדר, תביאו פנייה תקציבית ממקור תקציבי אחר.

צחי מלאך: זה מה שאני חושב שצריך לעשות.

משה גפני: בסדר, תעשה.

משה גפני: אתה עובד משרד האוצר.

צחי מלאך: בסדר, אבל זה משרד האוצר מגיש, אגף תפקידים - - -

משה גפני: אני אחראי על משרד האוצר?

משה גפני: אני בקושי אחראי על יהדות התורה.

משה גפני: אני אחראי על משרד האוצר.

שי חרמש: עוד חודשיים אתה תעביר עוד 130 מיליון.

משה גפני: אורי, בבקשה, תגיד משפט.

אורי אריאל: אני אגיד כך: לא תופסם אדם בשעת צערו.

אורי אריאל: הדברים שלך, אין להם שחר.

אורי אריאל: הם פשוט מצוצים, לא יודע מאיפה, מהכעס שלך ומהרוגז.

אורי אריאל: אני חוזר על אמירתי - - -

יצחק יהודה: מנכ"ל משרד הביטחון - - -

משה גפני: איציק, שקט.

אורי אריאל: נו באמת, יש גבול לעניין הזה.

משה גפני: באמת, זה לא יכול להיות.

משה גפני: כן, אורי, בבקשה.

אורי אריאל: מה אתה חושב, שאתה יכול להפריע לכולם כל הזמן?

יצחק יהודה: אני פלילי.

אורי אריאל: אני חוזר על אמירתי פה בוועדה, אמרתי אותה בפני מנכ"ל תע"ש, מנכ"ל האוצר ואגף תקציבים, ההתנהלות בחברת תע"ש בתחום החשבונאי גובלת בפלילים.

אורי אריאל: אני אומר את זה פה.

אבי פלדר: אני חייב לענות.

אורי אריאל: עכשיו אני מדבר, אני מבקש לסיים.

אורי אריאל: גפני, אתה יכול לסמס אבל אני לא יכול לדבר.

משה גפני: אני לא מסמס.

אורי אריאל: אני מסיים את דברי ואומר מה שאמרתי לגפני בערב סוכות לפני שנה:

אורי אריאל: אם זה לא יגיע לנקודת רתיחה – זה לא ייפתר.

משה גפני: נכון.

אורי אריאל: אמר את זה גפני וגם אתה אמרת את זה.

אורי אריאל: אם אתם חושבים שכל פעם, בקלילות, יעבירו פעם 60 מיליון – המספר לא משנה, זה הכול כספים ענקיים, פה מתקוטטים כי תכף יהיה פה דיון על שני מיליון, על מיליון – זה יעבוד?

אורי אריאל: יכול להיות.

אורי אריאל: האם זה טוב לחברה?

אורי אריאל: לא.

אורי אריאל: האם זה טוב למדינה?

אורי אריאל: בטח שלא.

אורי אריאל: זה לא טוב לאף אחד.

אורי אריאל: אני אומר לכם, מה שאמר עכשיו בסוף יושב-ראש הוועדה, זה אם העניין לא יעבור אז בעוד שתי דקות זה יהיה אצל ראש הממשלה.

אורי אריאל: הסיכוי היחיד להניע אותו להתעסק בזה במקום ברשימת הפריימריז ובעזה – אני לא יודע מה הוא עושה, אני לא אומר את זה בציניות – רק אם יגיע לרתיחה.

אורי אריאל: אם אתם רוצים כל פעם לפתור את זה עד שהחברה תתמוטט מעצמה פנימה – זאת גם אפשרות.

אורי אריאל: אני אומר לכם שאתם טעים מתוך רצון טוב.

אורי אריאל: אני מבין בדיוק מה עומד בפנינו.

משה גפני: רבותי, אני בקשתי - - -

אבי פלדר: סליחה, נאמרה פה אמירה חמורה מאוד, אדוני היו"ר, אני חייב להשיב.

משה גפני: אני אאפשר לכם עוד רגע.

משה גפני: אני מבקש להביא את הפנייה מפוצלת: מי שירצה להצביע על הכול –יצביע על הכול; מי שירצה להצביע רק על משכורת – יצביע רק על משכורות.

משה גפני: אני מכריז על הפסקה של רבע שעה.

משה גפני: נחדש את הישיבה בעוד רבע שעה.

משה גפני: אני חוזר לתע"ש – רבותי, אני חוזר לעניין של תע"ש.

משה גפני: יש בפנינו שתי פניות שפוצלו – רגע, אני צריך לאשר קודם את ההלוואה?

משה גפני: רבותי, אני ביקשתי פיצול של הבקשה לתע"ש ודים אכן עשה את זה, ויש את הפנייה בעניין משכורות העובדים שעליה אני מבקש להצביע.

משה גפני: מספר הפנייה לוועדה הוא 773 והסכום הוא 74 מיליון שקל כדי שמיד יוכלו לשלם לעובדים את המשכורות.

משה גפני: אני אבקש גם שהבקשה להלוואה תפוצל - - -

ודים גודון: הבקשה להלוואה פוצלה.

שגית אפיק: גם יש לך שני מכתבים שהגשת.

משה גפני: בסדר.

משה גפני: אם פיצלתם גם את זה אז אני אצביע גם על הבקשה להלוואה, אם אתם אומרים ששלחתם את זה, ואנחנו נאשר גם את הפנייה.

משה גפני: לגבי הפנייה השנייה, החלק השני של ההלוואה שזה כבר לא משכורות עובדים אבל זה גם כן חיוני להפעלת החברה, אני אביא את זה בעזרת השם בשבוע הבא לכאן.

משה גפני: עד שבוע הבא אני מבקש את הדיון אצל ראש הממשלה, אני מבקש את הדיון בין משרד האוצר למשרד הביטחון.

משה גפני: אני לא יודע מה נעשה בשבוע הבא – אני מקווה שאנחנו נוכל לאשר מכיוון שזה חיוני לקיומה של החברה.

משה גפני: אנחנו לא יכולים לעמוד במצב כזה שאין לנו שום סנקציה לגבי המשך הפעילות של תע"ש.

משה גפני: אני לא יכול לשחק במשכורות העובדים שיבואו אחרי זה ויגידו שהם לא יכלו להכין שבת בגללי.

משה גפני: לכן אני רוצה את המשכורות –ואני מודה לך, ודים, שפיצלת את זה כדי לא להעמיד אותנו במצב כזה של - - -

אורי אריאל: אני חושב שצריך לברך אותך במיוחד על מהירות התגובה שמהווה תקדים להרבה פניות נוספות.

ודים גודון: יש לזה השלכות רוחב.

משה גפני: ודים, רצית להגיד משהו?

ודים גודון: כן.

ודים גודון: קודם כל להתייחס לאמירות שהיו פה מצד משרד הביטחון שרק משרד האוצר יכול לתת הלוואת בעלים.

ודים גודון: אכן, הפנייה הזאת נעשית מתקציב משרד האוצר, מתקציב 83, כך שהנושא הזה - - -

אורי אריאל: מה זה 83?

ודים גודון: זה סעיף הוצאות פיתוח אחרות, זה סעיף של משרד האוצר, ולא מסעף 15, כך שזה בסדר גמור מבחינת - - -

משה גפני: בסדר?

ודים גודון: כן.

ודים גודון: עכשיו, הדבר השני - - -

משה גפני: פחדתי שאני כבר הולך לעבור על החוק בשביל העובדים, והייתי עובר על החוק בשביל העובדים.

משה גפני: אני לא עובר על החוק.

ודים גודון: אתה לא עובר על החוק.

ודים גודון: הדבר השני, ברגע שנראה את - -

ציון פיניאן: תן לו שהוא יעבור על החוק –לא אתה.

ודים גודון: - - הטענה המשפטית, טענות מסוימות, אנחנו נתייחס אליהן בהתאם – אבל לא ראינו שום חוות דעת משפטית, זה הדבר הראשון.

ודים גודון: הדבר השני ה שהכדור נמצא במשרד הביטחון ולא במשרד האוצר.

משה גפני: בסדר, בסדר.

משה גפני: אני מאוד מבקש, תדבר עד פעם – אי אפשר לחיות עם הדבר הזה.

משה גפני: תגיעו להסכמה עד לשבוע הבא כשתגיע הפנייה השנייה.

משה גפני: אני עומד במצב בלתי אפשרי.

משה גפני: אבי, אתה רצית להגיד משהו?

אבי פלדר: כן, רציתי להגיד שני דברים.

אבי פלדר: קודם כל, החברה נמצאת בקו האש אבל הבעיה היא הזגזוג של הבעלים, את זה אני מוכרח להגיד, כי אנחנו עשינו את כל מה שנדרש כלפי הנושא הזה.

אבי פלדר: התייחסות שנייה למה שאמר חבר הכנסת אורי אריאל לגבי התחום החשבונאי שזה גובל בפלילים.

אבי פלדר: היות שזה נרשם בפרוטוקול גם, אני חייב לומר, החברה עורכת ומגישה דוחות כספיים כדין.

אבי פלדר: הדוחות האלה נדונים בוועדת הכספים של הדירקטוריון וגם בדירקטוריון.

אבי פלדר: אנחנו מדברים היום על סוגיות פתוחות - - -

אורי אריאל: והם חתומים, מר פלדר?

אבי פלדר: הם לא חתומים, הם לא נחתמים – זאת לא עבירה פלילית הנושא הזה.

אבי פלדר: אנחנו מגישים את הדוחות האלה: הדוחות מוגשים לבעלים, מוגשים לרשויות - - -

משה גפני: הגיעה הפנייה המפוצלת?

משה גפני: כן, בבקשה.

אבי פלדר: הדוחות האלו מוגשים לרשויות, מוגשים לבעלים.

אבי פלדר: כל הדברים האלה נעשו בהסכמה עם הבעלים לאורך כל השנים.

אבי פלדר: דבר נוסף – אני חושב שההנהלה והדירקטוריון פועלים, לאור האילוצים שקיימים, בזהירות רבה ביותר תוך מודעות מלאה לכל החובות והזכויות ולכל מה שהחוק אומר בנקודה הזאת.

משה גפני: טוב, תודה.

משה גפני: אני אומר לכם את עמדתי - - -

אבי פלדר: הייתי מבקש, אדוני, אם אפשר- אני קורא לחבר הכנסת אריאל למשוך את דבריו בנושא הזה מהפרוטוקול.

משה גפני: תשבו אחרי זה.

אורי אריאל: אני מוכן למשוך את דברי שזה גובל בפלילים.

משה גפני: בסדר, אז משכת את דבריך שזה גובל בפלילי.

אורי אריאל: אבל זה לא מתקן את המצב.

משה גפני: אני אומר לכם כך: עמדתי היא, מאז שהתחילה הפרשה הזאת, מבחינת ועדת הכספים, אני תומך בתע"ש, אני תומך בעובדים, אני תומך בהנהלה, אני תומך בעניין הזה.

משה גפני: היינו יכולים להיות אחרי זה.

משה גפני: הסגה הזאת הייתה צריכה והייתה יכולה כבר להסתיים.

משה גפני: באמת, העובדים תרמו לעניין, ההנהלה תרמה לעניין, המשרדים עשו פה עבודה - - -

טמיר כהן: גם ההסתדרות.

משה גפני: ההסתדרות – בסדר, אני לא מצביע להסתדרות, אז לא הזכרתי אותם – אבל גם ההסתדרות תרמה לעניין, אבי ניסנקורן וכולם שתמכו וכולם היו בסדר.

משה גפני: נקלענו למחלוקת בין משרד האוצר למשרד הביטחון.

משה גפני: אני פונה גם למשרד הביטחון – תעמידו את תע"ש בצד, תגמרו את העניין הזה.

משה גפני: אתם מעמידים אותנו במצב בלתי אפשרי.

משה גפני: אנחנו מקבלים גם עין לא טובה על משרד הביטחון.

משה גפני: הרי המנכ"ל חתם, הכול נעשה.

משה גפני: אנחנו צריכים להיקלע עכשיו לוויכוח הזה?

משה גפני: אני מבקש שעד השבוע הבא כשאנחנו נביא את הפנייה הנוספת, אני מבקש שתגיעו להסכמה.

משה גפני: לפחות שיהיה מתווה שאפשר ללכת אתו, אחזרת זאת באמת תהיה פגיעה גם בתעשייה, גם בחברה וגם בעובדים.

משה גפני: אני מביא להצבעה מספר פנייה לוועדה 773 שזה 74 מיליון שקל – יש את הבקשה להלוואה?

משה גפני: הנה זה.

משה גפני: ודים, זה ה-77 מיליון?

ודים גודון: לא, זה לא זה.

ודים גודון: זה השני, זה 61.

משה גפני: איפה הראשון?

משה גפני: כל הכבוד.

משה גפני: אני הולך לעבוד במשרד האוצר ולחלק תה.

ודים גודון: ואני פה בוועדת הכספים.

משה גפני: מה אתה פה?

אורי אריאל: הוא מחליף אותך פה.

אורי אריאל: אם יש מקום פנוי – הוא בא.

משה גפני: הנה, זאת הבקשה: 74 מיליון.

ודים גודון: כן, כן.

משה גפני: יש בקשה של רשות החברות הממשלתיות, ממלא מקום מנהל הרשות, מבקש אישור העמדת הלוואה לחברת התעשייה הצבאית לישראל בהתאם לסעיף 10 לחוק החברות הממשלתיות.

משה גפני: יש פה מספר של הפנייה?

שגית אפיק: אולי תחלקו את זה לחברים?

משה גפני: כן, כן.

משה גפני: אפשר לחלק.

משה גפני: ציון, תראה את הפנייה.

משה גפני: אורי, אתה רוצה לראות את זה?

אורי אריאל: לא.

משה גפני: טוב.

משה גפני: מי בעד אישור הבקשה – ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: על סך 74 מיליון.

משה גפני: בעד אישור הבקשה – פה אחד

משה גפני: נמנעים – אין

משה גפני: עכשיו יש פנייה לוועדה מספר 773 שזה 74 מיליון של המשכורות לעובדים.

משה גפני: מי בעד אישור הפנייה ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד אישור הפנייה – פה אחד

משה גפני: נמנעים – אין

משה גפני: הפנייה אושרה.

משה גפני: הפנייה הנוספת והבקשה הנוספת של ההלוואה יובאו בעזרת השם בשבוע הבא.

משה גפני: אני מבקש עד השבוע הבא, צחי מלאך, אני מבקש ודים, אני מבקש שתשבו להגיע להסכמה בעניין הזה.

משה גפני: תודה רבה.